GiliGold/VAD_KnessetCorpus huggingface dataset:
שמואל גולן: רשות מקומית מצדה אומרת: אני משלמת אני רוצה גם להיות פעילה ולשלוט בתכנים, ולא הגיעו להסכמה עד היום.
שמואל גולן: משרד הפנים הורה בזמנו לרשויות המקומיות להפסיק לממן את המתנ”סים ומקול הזעקה שקמה הוא האריך את זה פעמיים שלש, ניסה להפסיק לתקצב אותם אבל כל יומיים יצא חוזר אחר, אנחנו כבר לא יודעים מה לעשות.
שמואל גולן: כרגע למיטב ידיעתי עדיין לא פתרו את הבעיה אבל אסור, כל זמן שהמתנ"ס הוא לא גוף ששייך לרשות המקומית אז מבחינת החוק אסור לתקצב אותו, מותר לממן אותו כמו שאתה מסייע להם באמצעות שירותים או על ידי סיוע כזה או אחר אבל אסור לתקצב אותם.
שמואל גולן: גם את זה אפשר לפתור אם כי אני אומר מלכתחילה כי דברים שמתחילים עם המתנ”סים זה ילך לכדורגל וילך הלאה ואז כולם נבהלים מהענין ואומרים שהפתרון הטוב ביותר הוא לא לתקצב.
שמואל גולן: אז אני אומר שהדבר הזה לא פתור עד היום וצריך לתת את הדעת איך לתת את הכלים החשובים ביותר.
שמואל גולן: אלה הדברים, אני חושב שמבלי שאני ארד עכשיו לרזולוציה של הפרטים של ראשי הרשויות שבחלקם עשו עבודה נהדרת ובחלקם לצערי לא עשו עבודה, אני חושב שהנושא המרכזי הוא מודעות שצריכים להנחיל פה לכולם, לחשיבות וקידום של הנושא הזה.
שמואל גולן: ראוי שאנחנו נתן את הדעת לענין.
שמואל גולן: זה הנוער שאמור להחליף אותנו בעתיד.
יואל חסון: בקדנציה הקודמת הצלחנו להעביר את חוק החינוך הבלתי פורמאלי לילדים ונוער בקריאה טרומית.
יואל חסון: לצערי זה היה סמוך לבחירות ולא הגיע לקריאה ראשונה.
יואל חסון: לקראת הקדנציה הזו אמר לי המנכ"ל בצורה פורמאלית וולא פורמאלית שהמשרד עובד על טיוטת חוק מצדו, בענין של חינוך בלתי פורמאלי.
יואל חסון: עברו כבר שנתיים, לא ראיתי שום טיוטה ולא ראיתי שום דבר.
יואל חסון: ואני שואל את המנכ"ל, האם חוק הנוער נותן מענה לדברים שחוק החינוך הבלתי פורמאלי נותן?
שמשון שושני: נעביר חוק אחד ואחר כך נתעסק עם חוקים אחרים.
יואל חסון: אבל חוק הנוער, האם הוא נותן מענה לדברים האלה?
שמשון שושני: חלק, על חלק הוא נותן.
יואל חסון: מתי הוא מגיע להצבעה?
דר' יצחק קדמן: מחר זה כבר אתמול בשניה ושלישית עכשיו.
דר' יצחק קדמן: היום.
יואל חסון: נלמד את החוק ונראה איזה מענה הוא נותן.
שמשון שושני: החינוך הבלתי פורמאלי במדינת ישראל וברשויות המקומיות לא צמח במערכת החינוך המרכזית, כבר לפני הקמת המדינה ואחרי הקמת המדינה השלטון המקומי ראה את עצמו כמוביל ואחראי לחינוך הבלתי פורמאלי.
שמשון שושני: כמעט ולא היתה מעורבות של משרד החינוך, של השלטון המרכזי.
שמשון שושני: יתר על כן, השלטון המרכזי בתקופות מסויימות ואני הייתי עשר שנים ברשות מקומית ואני מכיר את הענין, רצה לשלוח "מפקחים" במרכאות כפולות, לראות מה קורה בשלטון המקומי, אמרנו אז כשהיינו בשלטון המקומי, החינוך הבלתי פורמאלי הוא ענין של השלטון המקומי, הוא לא עניינו של השלטון המרכזי.
שמשון שושני: בכל אופן הגישה שלי אומרת, במציאות של היום, של 2011, שבאמת את עיקר המשימות מבצעות הרשויות המקומיות אבל תפקיד השלטון המרכזי לעצב ולקבוע מדיניות יחד עם השלטון המקומי בנושא של החינוך הבלתי פורמאלי, והתפקיד של השלטון המרכזי הוא לקבוע סטנדרטים יחד עם השלטון המקומי על התקציב.
שמשון שושני: התפקיד השלישי הוא לתקצב יחד עם השלטון המקומי ובעיקר בצורה דיפרנציאלית רשויות מקומיות חלשות, והתפקיד הרביעי הוא לנסות ולבנות איזשהו מערך של פיקוח ואיזשהו מערך של בקרה אבל מי שצריך לבצע זה השלטון המקומי ואילו משרד החינוך כשלטון מרכזי לא צריך לעסוק בביצוע.
שמשון שושני: דוח הביקורת טען, והעיר על כך שמואל גולן, שמינהל חברה ונוער במשרד לא גיבש "תכנית עבודה מפורטת להקניית חינוך לערכים במסגרת פנאי מוניציפאליות הנגזרות מן היעדים שהוא קבע לעצמו לשנת הלימודים 2008-9" הרי אני מוכרח לומר שכאן חל, כפי שהעיר המבקר, כאן חל תהליך של שיפור, נבנתה תכנית אב לחינוך וערבים בבתי הספר "מסע בשבילי ערכים" ואני מקווה שזה נמצא בשלבי גיבוש סופיים.
שמשון שושני: יתר על כן החל משנת הלימודים תשע"א ושנת הלימודים הנוכחית, פתחנו בתכנית חדשה שנקראת "הנוער בוחר בערך כדרך" יחד עם הרשויות המקומיות וזו תכנית המשך לתכנית שרצה ברשויות המקומיות בשם "הנוער במרכז העניינים" ופתחנו תקנה תקציבית חדשה, אמנם לא בסכומים אסטרונומיים אלא בסכום של 10 מליון שקל להפעלת התכנית ואני רואה בענין הזה התקדמות רבה.
שמשון שושני: אין ספק שכל השתתפות של המשרד חייבת להיות דיפרנציאלית בהתאם ליכולת ולפרופיל החברתי כלכלי של הרשויות המקומיות וכך נעשה גם בתכנית הזו.
שמשון שושני: בתכנית של תשע"א משתתפות כמאה שמונים רשויות מקומיות שעמדו בתנאי סף ואחד מתנאי הסף הוא שיש מנהל יחידת נוער ברשות המקומית כי אנחנו רואים בענין הזה חשיבות מאד מאד גדולה.
שמשון שושני: עוד שתי הערות.
שמשון שושני: אני מקווה שחוק הנוער יתקבל היום או מחר ושעם כניסתו לתוקף אני מקווה שקודם כל, כל הרשויות המקומיות יהיה להם מנהל יחידת נוער ובאמצעות הענין הזה נוכל לשפר את כח האדם ברשויות המקומיות על ידי קביעת קריטריונים למי מותר להדריך ואיך מותר להדריך כי זו היתה אחת ההערות בדוח המבקר, שבידי המשרד אין מידע על העובדים ברשויות המקומיות.
שמשון שושני: הרשויות מעסיקות מנהלי יחידות נוער ומדריכי נוער ואין בידי המשרד מידע מלא ועדכני על היתרי ההדרכה שהמשרד הוציא להם כמו סוג ההיתר והתפקיד שהם רשאים לעשות לפי ההשתלמויות שעברו.
שמשון שושני: כתוצאה מדוח המבקר אנחנו בתהליך של הקמת מרכז מידע ארצי כמו לעובדי הוראה עם מינהל התיקשוב במשרד ואני מקווה שיהיו נתונים ארציים על הפרופיל של כל המדריכים ברשויות המקומיות כבר בשנת הלימודים תשע"ב, בשנת הלימודים הבאה.
שמשון שושני: לגבי תנועת הנוער, אני לא רוצה להתייחס אבל הערות המבקר שכמה שיותר רשויות מקומיות יתמכו בתנועות הנוער היא הערה מאד מאד חשובה.
יואל חסון: יש הערה נוספת שהרשויות המקומיות מקדמות תנועות נוער עירוניות על חשבון תנועות הנוער הארציות ההיסטוריות, הציוניות, המשמעותיות וצריך להיות כאן איזשהו מסר מטעם משרד החינוך בהקשר הזה, צריכים להגיד להם: חבר'ה, זה לא מן הראוי שכל עיריה מייצרת לעצמה תנועת נוער עירונית על חשבון תנועות הנוער ההיסטוריות המשמעותיות והציוניות.
שמשון שושני: קודם כל יש לנו קריטריונים מאד ברורים להגדרת תנועת נוער, ארגון נוער, עם סיבסוד שונה, אם רשות מקומית רוצה, ואני זוכר בזמנו שעירית תל אביב שבה הייתי לפני עשר שנים, עוד לפני זמני בעיריה, היא הקימה את התנועה של "נוער לנוער" שהיתה תנועת נוער "עירונית אזרחית" ובמקביל העיריה תמכה והחזיקה את תנועת "הצופים" בהיקפים בלתי רגילים, היא מימנה בעצם את כל התשלום למדריכי תנועת הצופים שהדריכו בעיריה.
שמשון שושני: אז אני לא יודע בדיוק ואני לא מכיר את התופעה הזו של תנועות נוער עירוניות ואני חושב שזו לא תנועת נוער כי לא נגדיר אותה כתנועת נוער.
יואל חסון: זה בא על חשבון תנועות הנוער, במקום תנועת הנוער, עם העדפה במקום תנועות הנוער.
שמשון שושני: יכול להיות, בכל אופן, המדיניות של המשרד היא לתת העדפה למה שאנחנו מכירים כתנועת נוער במשמעויות השונות שלה.
שמשון שושני: ואלו הן התנועות ההיסטוריות.
שמשון שושני: אני חושב שאלה הדברים.
שמשון שושני: יש את הערת המבקר בעמוד 220 ש"על המשרד לגלות גמישות מחייבת יותר ולהגביר את מעורבותו ואת פעילותו בתחום הקניית חינוך לערכים לבני נוער במסגרות השונות, תוך כדי ניצול יתרונותיו של המינהל, כח אדם מקצועי ומנוסה, מערך תכניות המותאמות לקהלי יעד שונים ונסיון והטמעתן ויישומן" אז בימים האלה אנחנו עורכים חוזר מנכ"ל בשיתוף מרכז השלטון המקומי על דרך קבלת עובדי נוער בקהילה, העסקה שלהם והוצאת נוהלים שונים לגבי תפקידים בתחומים של החינוך הבלתי פורמאלי.
שמשון שושני: מכאן אנחנו נצטרך להעביר את זה גם למשרד הפנים שיהיה מעורב, הלוא המשרד לא מעורב בדרך העסקת עובדי הרשויות המקומיות.
שמשון שושני: אדוני יושב הראש, החינוך הבלתי פורמאלי צמח ברשויות המקומיות, הרבה רשויות הקדישו לזה הרבה מאד משאבים, אני מקווה שגם הרשויות שעושות היום פחות תעשינה יותר וגם המשרד כי אני מקבל את הערת המבקר ואת מה שנאמר כאן, שחלק ב' של יום הלימודים הוא חשוב מאד וצריך להקדיש לו הרבה מאד משאבים.
רון נחמן: אני כאן מופיע לא בתור ראש עיר אלא ראש ועדת הנוער בשלטון המקומי שביחד עם השר גיבשנו את נושא חוק הנוער, אחרי שהצעת החוק גם שלך וגם של מלכיאור היו פה ונתקעו במשך שנים, לפחות שמונה שנים אני זוכר שהתעסקתי עם הדברים הללו ובמזל טוב אני מקווה שמחר יעבור לקריאה שניה ושלישית, אחרי שיתקיים הדיון בוועדת החינוך של הכנסת וזה הייתי אומר פריצת דרך כי הרעיון שאתה העלית והרעיונות שגם מלכיאור וכל האנשים הם חשובים.
רון נחמן: הרי אין לך ויכוח על הדבר הזה.
רון נחמן: השלטון המקומי נתן חשיבות לנושא של הנוער בכך שגם הפרדנו את ועדת הנוער מוועדת החינוך שבמשך שנים היא היתה שם על מנת לתת דגש על הנושא שמדובר בו שזה הנוער ואתה יודע שכולם מדברים על הנוער אבל קשה מאד לעשות.
רון נחמן: אני מסכים עם המנכ"ל מר שושני, שהרשויות המקומיות הן שעושות בעצם את כל העבודה.
רון נחמן: הלוואי וזה היה בכל המשרדים כי אז לפחות היתה התערבות של השלטון המרכזי, שהרי מנהלים אותנו ראשי הרשויות, אנחנו למעשה צריכים לממש את החלטות הממשלה ואת המדיניות של הממשלה אבל מתערבים לנו מלמטה עד למעלה עם כל מיני פונקציונרים כאלה ואחרים שזה קשה מאד להתעסק בכך.
רון נחמן: אבל אני לא אתן כאן הרצאה גדולה לגבי החוק עצמו או לגבי המצב בדוח מבקר המדינה.
רון נחמן: קודם כל אני מברך את משרד מבקר המדינה שעלה על הנושא הזה, אלה לא דברים שהם בבחינת שחיתות והונאות וכל מיני דברים שאנחנו קוראים בעיתונים אלא פה יש משב רוח מרענן שבאמת מדברים על ערכים, מדברים על מדינה איפה היא צריכה להיות בעוד עשרים שנה, בעוד שלושים שנה ועל זה "ישר כח!".
רון נחמן: אני אומר את הדברים האלה כאן בוועדה לביקורת המדינה לכל האנשים שעושים את העבודה הזאת, כל ראשי הערים חבריי שהם נותנים את כל מה שהם יכולים כדי לעשות בנושא הנוער, כל אחד ברשויות המקומיות וכולם נותנים מי פחות מי יותר אבל כולם מודעים וכולם רוצים לעשות את זה.
רון נחמן: אלא מה, "באין קמח אין תורה" והצעת החוק שאני עוד גלגלתי עם יולי תמיר שרת החינוך דאז, אני ביקשתי ואמרתי שחוק בלי גיבוי תקציבי הוא לא חוק.
רון נחמן: וזה שמשרד החינוך נותן היום את התקנה התקציבית של 10 מליון שקל או 15 מליון שקל או 20 מליון שקל זה לעג לרש.
רון נחמן: אם אתה לוקח את הסעיף של תנועות הנוער לבד, תנועות הנוער שהן מכוסות נאמר עד 20% אז יש 80% שלא מכוסים, מאיפה לוקחים את הכסף?
רון נחמן: הרי שר החינוך לא יכול לקחת מהבנקומט את הכסף ושר הפנים יגיד שיש לו עדיפויות אחרות אז לכן, מדינת ישראל, באמצעות אגף התקציבים של האוצר, בהכנת התקציב -למרות שהוא דו שנתי, צריכה לדאוג לכך, ואני הצעתי את זה 150 מליון שקל בשלש שנים, כל שנה להגיד לסכום של 450-500 מליון שקל, שיינתן לחינוך הבלתי פורמאלי, מתקציב המדינה זה כסף קטן.
רון נחמן: המניעה של כל התופעות שאנחנו רואים היום, תעלה הרבה יותר זול מהתוצאות של התיקונים של מה שאנחנו רוצים, נגיע לפריסה הרבה יותר רחבה, מה 20% של תנועות הנוער לכאלה שלא רוצים ללכת לתנועות הנוער, והם מסתובבים ברחובות.
רון נחמן: יש לנו -גם נתתי את הנוסחה איך לעשות את זה, ואני בוועדה הזאת פונה גם אליך כיושב ראש הועדה וצריכים לפנות גם לסיעות השונות כאן, וזה דבר שהוא קונצנזואלי, בין כולם, ללכת ולהגדיל ולעשות תקציב שהוא אובייקטיבי מינימלי לכל הפריסה במדינת ישראל.
רון נחמן: והסכומים שאני מציע - דע לך, תהיה מהפיכה בכל התחום של הנוער וזה כסף קטן.
יואל חסון: איזה מענה נותן חוק הנוער עכשיו?
רון נחמן: הוא נותן לנו קודם כל תקנה תקציבית הרי התנגדו גם לדבר הזה ועמדו על הרגלים האחוריות, האוצר ומשרדים אחרים, אז בדרך שעשינו פתחנו קודם את התקנה, יש את התקנה -מחר אפשר להגדיל אותה אבל הבעיה היא שהיה ויכוח עם אנשי אגף התקציבים באוצר לגבי הדברים, כל אחד מפחד שדרך הסעיף הזה פתאום יצטרכו להוציא עוד כסף מהכיס.
רון נחמן: אין מה לעשות, כשכולם באופן קונצנזואלי מסכימים ש 30% מהנוער היום זה 100% של העתיד אז צריכים לתת לו את הבסיס הכלכלי.
רון נחמן: שכל ראש רשות וכל מנהל יחידת נוער וכל הילדים, הבנים והבנות יידעו שיש להם מדריך על איקס ילדים.
רון נחמן: בבית ספר יש לך מורה על שלושים ארבעים תלמידים, בגן ילדים על עשרים וחמישה עד שלושים ילדים, אז שיהיה תקן כזה גם לכל בני הנוער.
רון נחמן: ואם יש בישוב אלף חמש מאות ילדים, אלפיים חמש מאות, שלושת אלפים ילדים, מחשבים את הנוסחה ואומרים על כך וכך ילדים לפי "פר קפיטה", מה שנקרא מוטת השליטה של המדריך ואתה יודע, אתה הרי עסקת בדברים האלה בקריירה שלך, לא יכול להיות שלא תהיה מוטת שליטה עם שליטה מינימלית ולכן, בקטע הזה צריכים לשכור כח אדם, עיקר התקציב הולך על כח אדם, גם בתנועות הנוער וגם בכל מה שאנחנו מדברים בהקשר טיפול בנוער וככל שהנוער יותר קשה צריך להשקיע שם יותר כסף, הוא צריך קבוצות יותר קטנות, אין את זה ולכן בוועדה לביקורת המדינה כאן, אני פונה ואומר, ראשי הרשויות: אני לא דיברתי איתם, הם מאד רוצים, מאד רוצים שיהיה הדבר הזה שיאפשר לכולם את זה.
רון נחמן: תנועות הנוער רוצות, כולן רוצות את זה, האנשים שעוסקים בתחום הזה מחכים שזה יהיה.
רון נחמן: הדבר שיהיה אחרי המסגרת הפורמאלית והמשפטית, שיש מנהל מחלקת נוער, וכל הדברים הללו, שיהיה לו את הבסיס התקציבי לעבוד, זה יתן אינסנטיב, דחיפה, לכל ראש רשות וכמו שאמרת שהוא רוצה אדנית, אז הוא יצמיח את הפרח הכי יפה באדנית אבל בשביל זה הוא צריך לקבל גם את הדשן וגם את המים וגם את הקילטור וגם את כל השאר.
רון נחמן: אז לכן אני פונה ואומר גם לך בתור יושב ראש הועדה, והרי אני לא יכול להגיד למנכ"ל שמשון שושני כי השר מראש בא ונתן בוועדת החינוך את ההסכמה העקרונית שלו לענין אזי, כדי שלא יתקעו לנו את הכל פה בבנין הזה צריך ללכת בחוכמה ולראות איך אנחנו עושים בסיס רב שנתי כמו תקציב דו שנתי, יכול להיות פה תלת שנתי או משהו דומה, ולהגיע לאיזשהו מודוס אינבנטי, איזשהו מודל מקורי שכזה, שייתן בצד אחד את ההנחיות המקצועיות, החוקיות, את הבסיס החוקי ואת כל הדברים שצריכים לפעילות השוטפת ומצד שני, במקביל, את הקטע התקציבי.
יוסי לוי: כיסה את זה בצורה מצויינת.
אבירם דהרי: כבוד יושב הראש, וראשי הערים, אני חושב שכדאי לנצל את ההזדמנות הזאת שמדברים על הנוער וכבר ניסו להכליל את זה לכלל החינוך הבלתי פורמאלי כי זה לא רק נוער, אני הייתי מציע הצעה פשוטה, פרקטית, מיידית, שאפשר לבצע אותה בלי שום תקציב, פשוט להעביר חוק - חוק החינוך הבלתי פורמאלי שאומר כך: 10% מן התקציב של החינוך הפורמאלי של אותה רשות הולך לחינוך הבלתי פורמאלי.
אבירם דהרי: ממחר.
אבירם דהרי: ממחר לא צריך להוסיף שום שקל, כי לא יכול להיות מצב כזה, שבקרית גת 70 מליון שקל הם לחינוך פורמאלי מטעם משרד החינוך, ו 200,000 שקל הם לחינוך הלא פורמאלי, או 300,000 שקל, אתה אומר: זה לא הגיוני, אתה לוקח חינוך פורמאלי שמתחיל משמונה בבוקר עד שתיים בצהרים וחינוך בלתי פורמאלי שמתחיל משתיים בצהרים ועד שמונה בבוקר, ואתה אומר, איך בכלל?
קריאה: אתה מדבר על ההשתתפות של הרשות?
אבירם דהרי: לא לא לא אני מוכן להתחרות עם כל רשות בהשתתפות שלי בחינוך הבלתי פורמאלי אפילו לא באחוזים, אני מסבסד את המתנ"ס שלי ב 15 מליון שקל, ומדובר בעיריה ש 60% מבתי האב שלה פטורים מארנונה, תושבים בעלי מעמד סוציו אקונומי יותר נמוך משדרות ובכל זאת זה הכי חשוב, זה הכי חשוב, החינוך הבלתי פורמאלי, כי לפורמאלי, הרי מה קורה בפורמאלי, גם כשמגיע תורֵם, לאן הוא הולך?
אבירם דהרי: לתרום ל"אחר הצהרים"?
אבירם דהרי: מה פתאום, הוא יתרום את זה לחינוך הפורמאלי, למה?
אבירם דהרי: כי שם בטוח תהיה לו הצלחה, למה?
אבירם דהרי: כי הילדים בטוח יבואו.
אבירם דהרי: הרי מי מנהל את התרומה, את המבצע את המיזם?
אבירם דהרי: המנהלים והמורים של הפורמאלי, אז בטוח הוא יצליח כי הם לא יגידו "לא" וכך יוצא שעל אותה שעה כולם מקבלים פעמיים שלש משכורות ובלא פורמאלי משתיים-שתיים וחצי אין אף אחד שמסבסד שום דבר, אפילו לא התורמים, כלום, שום דבר, לא בפיזי, ולא בפדגוגי, אז אני מבקש בכל לשון של בקשה, אם רוצים באמת, שהכל ילך, לא לבוא עכשיו ולהגיד: 10%?
אבירם דהרי: בתנאי שמשרד החינוך יכין את התכניות".
אבירם דהרי: לא! אם משרד החינוך יכין את התכניות זה לא ייגמר אף פעם, יתחילו להגיד לך: תביא את האיש הזה ואת הבחור ההוא ואתה לא תגמור, תן למשרד החינוך רק לאשר את התכנית, לא להכין אותה.
אבירם דהרי: כמו שאנחנו עובדים עם מינהל חברה ונוער זו עבודה הכי קלאסית, היא פשוט רצה, עם החלק הזה של משרד החינוך הכל רץ כמו שעון.
יצחק קדמן: אדוני יושב הראש, אני קודם כל רוצה להודות לך על שאתה מקצה זמן לדון בנושא החשוב הזה.
יצחק קדמן: אני חושב שנציג מבקר המדינה היה מאד עדין כשהוא תיאר את הדוח שלו עצמו, הדוח הזה הוא דוח חמור ביותר, תמונת המצב היום היא בלתי נסבלת, בלתי נסבלת.
יצחק קדמן: אנחנו כולנו מכירים את חצי הפסוק "סור מרע ועשה טוב" אבל איכשהו נדמה לי לפעמים שאנחנו נתקעים ברבע הראשון, כל הזמן צועקים "סור מרע" כל הזמן אנחנו מצביעים על תופעות שליליות אנחנו מוסיפים שוטרים, מוסיפים מאבטחים ומצלמות, כל הזמן עוסקים ב"סור מרע", אנשים רק שוכחים שהדרך לסור מרע היא לא לגרש את החושך עם מקלות אלא להדליק את האור ואני אומר את זה תרתי משמע, להדליק את האור זה אומר שיהיו מגרשי כדורסל מוארים גם בלילה.
יצחק קדמן: אמר לנו פעם קצין מאד בכיר במשטרה, יסוד מאד פשוט במניעת עבריינות נוער: "אם תעסיקו אותם הם לא יעסיקו אותנו" זו המתכונת לענין הזה, אני יודע שחלק מן הרשויות המקומיות עושות בקיץ קייטנות לילה, ובמקום שבו פעלו קייטנות לילה ירד שיעור העבריינות הנוער בצורה מוכחת, אפשר להוכיח את זה, הנתונים הם של המשטרה, לכן ציפיתי שיהיה פה גם נציג של המשטרה, גם נציג של , אנחנו בוכים כל הזמן על מגיפת ההשמנה בקרב בני הנוער, תנו להם חדרי כושר, אל תבכו כמה הם שמנים, אנחנו בוכים על מגיפת הפייסבוק, אל תבכו על כמה הם יושבים מול הפייסבוק, תנו להם אפשרות להיות פעילים גופנית ולצאת החוצה, תנו להם אפשרות לעשות את זה.
יצחק קדמן: היום זה כמעט לא אפשרי, גם בגלל תנועות הנוער, תנועות הנוער הן באמת דבר מבורך ביותר, אבל היום תנועות הנוער הפכו להיות מעין חיקוי של המתנ"ס וגם הוא הלך בדרך לא דרך שמאפשרת רק לבעלי היכולת להשתתף בפעילות הזו.
יצחק קדמן: תראו, את זה לא אני אומר אלא דוח מבקר המדינה אומר, תראו מה אומרת תנועת "בני עקיבא" ואני מניח שהיא משקפת גם תנועות אחרות "התקציב שמעמידים לרשות כל התנועות אינו מאפשר לקיים פעילות משמעותית ולפיכך התנועות נאלצות לגבות סכומים גבוהים יחסית מהורי החניכים וזאת בלי שיוכלו להתחשב במצבן הכלכלי של משפחות החניכים" את זה לא אני אומר, את זה אומר נציג תנועת "בני עקיבא" וזה משקף גם את מה שנעשה ברוב התנועות האחרות.
יצחק קדמן: אנחנו רוצים למנוע התנהגות סיכונית, אנחנו רוצים למנוע עבריינות, אנחנו רוצים למנוע ונדליזם, התשובה לכל אלה היא במתן אפשרות חיובית חילופית.
יצחק קדמן: לפני שנתיים נערה צעירה נאנסה בדרום הארץ, נאנסה ונרצחה, היא נלקחה אל האונס ואל הרצח שלה ממסיבת אלכוהול שהתקיימה בחניון של מכוניות.
יצחק קדמן: בידיעה קטנה שם היה כתוב שחודש לפני כן, מועדון לנוער עולה שהיה קיים באותו המקום נסגר, הופסקה הפעילות.
יצחק קדמן: ככל שאנחנו לא ניתן מועדונים אנחנו נגביר את השתיה, ככל שלא ניתן חדרי כושר, נגביר את ההשמנה, ואני קורא לאדוני לקרוא גם ל וגם למשרד לבטחון פנים לתרום את חלקם תקציבית לענין הזה, אין דבר יותר חשוב ממניעת עבריינות על ידי הקצאת פעילות.
שלמה גולברי: שלום לכם, צהרים טובים.
שלמה גולברי: מר שושני אתה אדם מאד מוערך, כלומר יש לך עבר עשיר ואדיר בחינוך, אני קצת מתפלא כשאתה אומר שמשרד החינוך לא אחראי על החינוך הבלתי פורמאלי, לגבי התיקצוב שלו, של השלטון המקומי, אם הייתם מתקצבים את מלוא העלויות של החינוך הפורמאלי אז הייתי לוקח את העלויות האחריות על הבלתי פורמאלי.
שלמה גולברי: לגבי הדברים של דר' קדמן, ראה, בקדימה צורן אני הכנתי, ואלה שני ישובים שהם שמורת טבע, מדינת ישראל הכריזה עלינו, ונשארנו בודדים אבל אנחנו פתחנו את כל המגרשים - האם אתה באמת חושב שהנערים נוהרים אליהם?
שלמה גולברי: לא אבל אם תתנו תקציב ייעודי לנוער ונוכל למנוע את מה שאמרת לגבי ילדים שלא מגיעים לתנועות הנוער בגלל העלויות הגבוהות, נוכל לתת סבסוד לילדים שיגיעו ואני אתן לך דוגמה: בקדימה צורן יש כ 18,000 נפש, יש לי שלש תנועות נוער, את "בני המושבים", "הצופים" ו"בני עקיבא".
שלמה גולברי: 1,250 ילדים פעילים בנוער ועוד כ 2,000 או 2,500 במתנ"ס אבל יש הרבה ילדים שלא מצליחים להגיע לא למתנ"ס ולא לתנועות הנוער בגלל הכסף.
שלמה גולברי: עוד דבר, במקביל לתקציב השוטף שצריך לתת חייבים לדאוג למבנים הפיזיים.
שלמה גולברי: אני קיבלתי אישור על כך שהילדים היו הולכים לתנועת נוער בצורן -ישוב שנבנה במסגרת "תכנית הכוכבים" בפחונים מעופשים, עכשיו, אני, כראש רשות כמו חופרי וחברי שיושב פה לידי ואחרים, בגלל שאכפת לנו מהנוער אז הלכתי ובמקום לבנות בית מועצה שאני צריך בגלל איחוד רשויות החלטתי לבנות facility לנוער, בניתי בית נוער בצורן, בניתי מגרש עם אולם ספורט, בניתי מגרש כדורגל עם דשא סינתטי, נתתי פינות לנוער אבל עם כל הכבוד לא כל רשות יכולה לעשות את זה, צריכים להיכנס לשרש הבעיה ולפתור אותה בשני מוטות, אחד בתקציב השוטף ואחד במבנים, והצעת החוק הזו שעוברת - כל הכבוד למי שעושה אותה.
עופר בן: קודם כל תודה רבה אדוני יושב הראש על כינוס הישיבה הזאת ולמבקר המדינה על הכנת הדוח הזה.
עופר בן: מברך.
עופר בן: תראו, בסוף זה הכל כסף וסטנדרטים.
עופר בן: וכשאני אומר כסף וסטנדרטים, אני מתכוון גם להגדרות.